CELEX: 62021TN0010
Language: fi
Date: 2021-01-09 00:00:00
Title: Asia T-10/21: Kanne 9.1.2021 – Griesbeck v. parlamentti

1.3.2021   
            
            
               FI
            
            
               Euroopan unionin virallinen lehti
            
            
               C 72/32
            
         
      Kanne 9.1.2021 – Griesbeck v. parlamentti
      (Asia T-10/21)
      (2021/C 72/43)
      Oikeudenkäyntikieli: ranska
      
         Asianosaiset
      
      
         Kantaja: Nathalie Griesbeck (Ancy-sur-Moselle, Ranska) (edustajat: asianajajat J.-L. Teheux, J.-M. Rikkers ja G. Selnet)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      pääasiallisesti
      
                  —
               
               
                  kumoamaan Euroopan parlamentin puhemiehistön päätöksen, tehty 5.10.2020,
                  ja näin ollen
               
            
                  —
               
               
                  kumoamaan Euroopan parlamentin pääsihteerin päätöksen, tehty 18.10.2019, ja sitä seuraavan veloituslaskun
               
            toissijaisesti
      
                  —
               
               
                  kumoamaan Euroopan parlamentin puhemiehistön päätöksen, tehty 5.10.2020,
                  ja näin ollen
               
            
                  —
               
               
                  kumoamaan Euroopan parlamentin pääsihteerin päätöksen, tehty 18.10.2019, ja oikeasuhtaistamaan sitä seuraavan veloituslaskun,
               
            joka tapauksessa
      
                  —
               
               
                  varaamaan kantajalle mahdollisuuden esittää täydentäviä huomautuksia myöhemmässä kirjelmässä,
               
            
                  —
               
               
                  velvoittamaan Euroopan parlamenttia korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
               
                  1)
               
               
                  Ensimmäinen kanneperuste, joka perustuu seuraaviin parlamentin tekemiin arviointivirheisiin. Ensiksi parlamentti ei ottanut huomioon, että kyseessä olevan avustajan työn erityisolosuhteet ovat voineet vaikuttaa kyseisen avustajan työstä olevaan näyttöön. Seuraavaksi se ei ottanut huomioon tosiseikoista kulunutta aikaa ja siitä seurannutta näytön menetystä. Lopuksi se ei hyödyntänyt kantajan toimittamaa näyttöä.
               
            
               
                  2)
               
               
                  Toinen kanneperuste, joka perustuu todistustaakan kääntämiseen ja oikeudenmukaista oikeudenkäyntiä koskevan oikeuden loukkaamiseen. Tältä osin kantaja katsoo pääasiallisesti, että ei ole hänen tehtävänsä kantaa todistustaakkaa, joka koskee hänen avustajansa työstä olevaa näyttöä.
               
            
               
                  3)
               
               
                  Kolmas kanneperuste, joka perustuu suhteellisuusperiaatteen loukkaamiseen siltä osin kuin puhemiehistö katsoi, että avustajalle työsuhteen aikana maksetut summat on palautettava kokonaisuudessaan, vaikka kyseisen avustajan tosiasiallisesti tekemät työt on osoitettu vähintään osittain.